KTAM ขาย KTSUPB3Y2 ชูยีลด์ 2.90%คาดศก.ฟื้นตัวช้า-ดบ.ต่ำถึงกลางปีหน้า
นางชวินดา หาญรัตนกูล กรรมการผู้จัดการ และประธานเจ้าหน้าที่บริหาร บริษัทหลักทรัพย์จัดการกองทุน กรุงไทย จำกัด (มหาชน) เปิดเผยว่า สัปดาห์นี้บริษัทเปิดจำหน่าย2 กองทุนตราสารหนี้ ในวันที่ 30 กันยายน -6 ตุลาคม 2558 เพื่อให้ผู้ลงทุนเลือกลงทุนตามความเหมาะสม ประกอบด้วย กองทุนเปิดกรุงไทยธนทรัพย์ บี 3 ปี 2( KTSUPB3Y2) อายุ 3 ปี มูลค่าโครงการ 1,200 ล้านบาท เน้นลงทุนตราสารหนี้ในประเทศ ประเภทหุ้นกู้ ที่มีเครดิตเรตติ้ง BBB+ โดย ทริส ได้แก่ หุ้นกู้ บมจ. เอส .ซี แอสเสท คอร์ปอเรชั่น , หุ้นกู้ บมจ.มั่งคงเคหะการ , หุ้นกู้ บมจ.สามารถเทลคอม และ หุ้นกู้ บมจ.ราชธานีลิสชิ่ง ในสัดส่วน95% ของมูลค่าทรัพย์สินสุทธิของกองทุน ส่วนที่เหลือลงทุนในหุ้นกู้บมจ.บัตรกรุงไทย ที่มีเครดิตเรตติ้ง A- ผลตอบแทนของกองทุนประมาณ 2.90%ต่อปี โดยรับซื้อคืนหน่วยลงทุนอัตโนมัติทุก6 เดือน
30 ก.ย. 2558

นางชวินดา หาญรัตนกูล กรรมการผู้จัดการ และประธานเจ้าหน้าที่บริหาร บริษัทหลักทรัพย์จัดการกองทุน กรุงไทย จำกัด (มหาชน) เปิดเผยว่า สัปดาห์นี้บริษัทเปิดจำหน่าย2 กองทุนตราสารหนี้ ในวันที่ 30 กันยายน -6 ตุลาคม 2558 เพื่อให้ผู้ลงทุนเลือกลงทุนตามความเหมาะสม ประกอบด้วย กองทุนเปิดกรุงไทยธนทรัพย์ บี 3 ปี 2( KTSUPB3Y2) อายุ 3 ปี มูลค่าโครงการ 1,200 ล้านบาท เน้นลงทุนตราสารหนี้ในประเทศ ประเภทหุ้นกู้ ที่มีเครดิตเรตติ้ง BBB+ โดย ทริส ได้แก่ หุ้นกู้ บมจ. เอส .ซี แอสเสท คอร์ปอเรชั่น , หุ้นกู้ บมจ.มั่งคงเคหะการ , หุ้นกู้ บมจ.สามารถเทลคอม และ หุ้นกู้ บมจ.ราชธานีลิสชิ่ง ในสัดส่วน95% ของมูลค่าทรัพย์สินสุทธิของกองทุน ส่วนที่เหลือลงทุนในหุ้นกู้บมจ.บัตรกรุงไทย ที่มีเครดิตเรตติ้ง A- ผลตอบแทนของกองทุนประมาณ 2.90%ต่อปี โดยรับซื้อคืนหน่วยลงทุนอัตโนมัติทุก6 เดือน
ทั้งนี้ บริษัทเปิดจำหน่ายกองทุนดังกล่าว เพื่อเปิดโอกาสให้ผู้ลงทุนล็อคผลตอบแทนในระยะยาว สำหรับผู้ที่รับความเสี่ยงได้ในระดับปานกลาง เนื่องจากคาดการณ์ว่าเศรษฐกิจยังฟื้นตัวช้า และแนวโน้มดอกเบี้ยยังคงอยู่ในระดับต่ำ จนถึงกลางปีหน้า และหลังจากนั้น อาจจะปรับแบบค่อยเป็นค่อยไป
ส่วนอัตราผลตอบแทนของตราสารหนี้ในประเทศ ในช่วงที่ผ่านมา มีการปรับตัวเพิ่มขึ้นทุกช่วงอายุตามแรงขายทำกำไรเพื่อลดความเสี่ยงของนักลงทุนในประเทศหลังค่าเงินบาทกลับมาอ่อนค่าอย่างรวดเร็ว และจากการที่ตลาดขาดปัจจัยใหม่ ในขณะที่นักลงทุนต่างชาติกลับมียอดซื้อสุทธิตลอดสัปดาห์ ประมาณ 2,690 ล้านบาท โดยสรุปอัตราผลตอบแทนของตราสารหนี้อายุคงเหลือ 2 ปี ปรับตัวเพิ่มขึ้น 1 bps มาอยู่ที่ 1.58% อายุคงเหลือ 3 ปี ปรับตัวเพิ่มขึ้น 2 bps. มาอยู่ที่ 2.82 % อายุคงเหลือ5 ปี ปรับตัวเพิ้มขึ้น 5 bps มาอยู่ที่ 2.28% ต่อปี และอายุคงเหลือ 10 ปี ปรับตัวเพิ่มขึ้น 2 bps. มาอยู่ที่ 2.81% ต่อปี ปัจจัยที่ต้องติดตามในสัปดาห์นี้ จะเป็นแนวทางส่งเสริมการฟื้นตัวของเศรษฐกิจในประเทศ ทิศทางของการเคลื่อนย้ายเงินลงทุนระหว่างประเทศ และการเคลิ่อนไหวของตลาดตราสารหนี้ต่างประเทศ
นอกจากนี้ กองทุนเปิดกรุงไทยตราสารหนี้ เอฟไอเอฟ เอ็นแฮนซ์ 42 ( KTFFE42 ) อายุ 6 เดือน เน้นลงทุนตราสารหนี้ต่างประเทศ ประเภท MTN ที่ออกโดย Banco Latinoamericano de Comercio Exterior , S. A. , Agricultural Bank of CHINA (Hong Kong Branch) , Industrial and Commercial Bank of CHINA ( Asia ) Ltd. และเงินฝากประจำ ของ Bank of China ( Macau ) , Turkiye Garanti Bankasi A.S. และ Yapi Kradi Bankasi ผลตอบแทนประมาณ 1.90 % ต่อปี